laion/Wikipedia-Exotic huggingface dataset:
সংগ্রামপুঞ্জি জলপ্রপাত

সংগ্রামপুঞ্জি জলপ্রপাত বাংলাদেশের সিলেট বিভাগের সিলেট জেলার গোয়াইনঘাট উপজেলার অন্তর্গত একটি জলপ্রপাত। সিলেট শহর থেকে ৬২ কিলোমিটার উত্তর-পূর্ব দিকে, ভারতের মেঘালয় সীমান্ত ঘেঁষে খাসিয়া-জৈন্তা পাহাড়ের পাদদেশে জাফলং জিরো পয়েন্ট থেকে প্রায় ১ কি.মি. পশ্চিমে অবস্থিত সংগ্রামপুঞ্জি জলপ্রপাত। এখানে পাহাড়, জলপ্রপাত এবং নদীর সম্মিলন স্থানটিকে পর্যটকদের নিকট আকর্ষনীয় করে তুলেছে। জলপ্রপাতটি বাংলাদেশের সিলেটের সীমান্তবর্তি পর্যটন এলাকা জাফলংয়ে অবস্থিত। এর অপর পাশে ভারতের ডাওকি অঞ্চলের পাহাড়সারি। জাফলং-এর বল্লা, সংগ্রামপুঞ্জি, নকশিয়াপুঞ্জি, লামাপুঞ্জি ও প্রতাপপুর জুড়ে রয়েছে ৫টি খাসিয়াপুঞ্জী। আদমশুমারী অনুযায়ী জাফলং-এ ১,৯৫৩ জন খাসিয়া উপজাতি বাস করেন। জলপ্রপাতটি সংগ্রামপুঞ্জিতে অবস্থিত বলে এটি সংগ্রামপুঞ্জি জলপ্রপাত নামে সমধিক পরিচিত। ভারত সীমান্ত-অভ্যন্তরে থাকা ডাউকির উঁচু পাহাড়শ্রেণী থেকে নেমে আসা একটি ঝরণা হলো সংগ্রামপুঞ্জি জলপ্রপাতের উৎস। পর্যটকদের অন্যতম আকর্ষণ। মৌসুমী বায়ুপ্রবাহের ফলে বর্ষাকালে প্রবল বৃষ্টিপাতে প্রান ফিরে পায় জলপ্রপাতটি, আর হয়ে ওঠে জলে টইটম্বুর। জলপ্রপাতের পানির স্বচ্ছতাও এর আকর্ষণের অন্যতম কারণ। তাছাড়া পাহাড়ের মাথায় মেঘের দৃশ্যও যথেষ্ট মনোরম। বৃষ্টির সময় মেঘ, বৃষ্টি, পাহাড়, নদীর স্বচ্ছধারা এক অপার্থিব মায়াবি সৌন্দর্য্যের অবতারনা করে। তাই অনেকে কাছে এটি মায়াবী ঝর্ণা নামেও পরিচিত। কয়েক ধাপবিশিষ্ট প্রপাতটির খানিকটা দূর থেকেই এর পাহাড় বেয়ে নেমে আসা পানির গর্জন কানে আসে। সামনে যেতেই চোখে পড়ে গাছ, পাথর আর পানির অপূর্ব মেলবন্ধন। পাহাড়ের গা-বেয়ে বেশ কয়েকটি ধারায় নেমে আসে স্বচ্ছ পানির স্রোত। কখনো সবুজ ঝোপের ভেতর দিয়ে, কখনোবা নগ্ন পাথরের বুক চিরে নেমে আসে এ ধারা। ঝরনার জল এসে জমা হয়ে ছোট্ট পুকুরের মতো সৃষ্টি হয়েছে নিচে, যার তিন দিকেই রয়েছে বড় বড় পাথরের চাই। বর্ষাকালে সৌন্দর্যপ্রেমী সবার সমাগমে মুখরিত হয়ে ওঠে প্রপাতটি। তবে এখনও মাধবকুণ্ড বা বিছনাকান্দির মতো পরিচিতি না পাওয়ায় ভিড় তুলনামূলক কম হয়। ১৯৮০'র দশকে সিলেটের সাথে জাফলং-এর ৫৫ কিলোমিটার সড়ক তৈরি হওয়ার মাধ্যমে দেশের অন্যান্য সকল অঞ্চল থেকে এই এলাকার সাথে সড়ক-যোগাযোগ প্রতিষ্ঠিত হয়। সড়কপথে সিলেট সদর থেকে জাফলং-এর দূরত্ব ৫৬ কিলোমিটার। জাফলং জিরো পয়েন্টে অবস্থিত পিয়াইন নদী বোটে পাড়ি দিয়ে যেতে হয় সংগ্রামপুঞ্জিতে। বর্ষাকালে জলপ্রপাতের সামনে পর্যন্ত বোট যাতায়াত করলেও শুকনা মৌসুমে বোট থেকে নেমে ১০/১৫ মিনিট হাটলেই পাওয়া যাবে সংগ্রামপুঞ্জি জলপ্রপাত। বাংলাদেশের জলপ্রপাতসমূহের তালিকা। "সংরক্ষণাগারভুক্ত অনুলিপি"। ২৬ জুলাই ২০১৬ তারিখে মূল থেকে আর্কাইভ করা। সংগ্রহের তারিখ ১২ আগস্ট ২০১৬।  জাফলংয়ে বনবিভাগের ৫৩৭ একর ভূমিতে গ্রীণ পার্ক হচ্ছে (গুগল ক্যাশ), সিলেটনিউজ২৪.কম, ৮ এপ্রিল ২০১১; পরিদর্শনের তারিখ: এপ্রিল ২২, ২০১১ খ্রিস্টাব্দ। গোয়াইনঘাট উপজেলা, আবদুল হাই আল-হাদী, বাংলাপিডিয়া; সংস্করণ ২.০.০। প্রকাশকাল: ২০০২। সিডি সংস্করণ। বাংলাদেশ এশিয়াটিক সোসাইটি, ঢাকা। পরিদর্শনের তারিখ: এপ্রিল ২১, ২০১১। উইকিমিডিয়া কমন্সে সংগ্রামপুঞ্জি জলপ্রপাত সংক্রান্ত মিডিয়া রয়েছে। সিলেট জেলা তথ্য বাতায়নে জাফলং-এর বিবরণ (গণপ্রজাতন্ত্রী বাংলাদেশ সরকার) উইকশনারী বাংলায় জাফলং ভুক্তি জাফলং-এর পরিবেশ সংরক্ষণের ব্যাপারে আইনি নথি জাফলং-এর পরিবেশ সংরক্ষণের ব্যাপারে আইনি নথি অন্য উইকিপিডিয়ায় পূর্ব জাফলং ইউনিয়ন বিষয়ক নিবন্ধ অন্য উইকিপিডিয়ায় পশ্চিম জাফলং ইউনিয়ন বিষয়ক নিবন্ধ
আরাধনা (১৯৭৯-এর চলচ্চিত্র)

আরাধনা ১৯৭৯ সালে মুক্তিপ্রাপ্ত বাংলাদেশী বাংলা ভাষার নাট্য-প্রণয়ধর্মী চলচ্চিত্র। ছায়াছবিটি পরিচালনা করেছেন রাজু সিরাজ। ছায়াছবিটির কাহিনী লিখেছেন বশীরুল হক এবং চিত্রনাট্য ও সংলাপ লিখেছেন পরিচালক রাজু সিরাজ নিজেই। বশীরুল হক নিবেদিত এবং আঞ্জুমান হক প্রযোজিত এই চলচ্চিত্রে বিভিন্ন চরিত্রে অভিনয় করেছেন কবরী সারোয়ার, বুলবুল আহমেদ, শর্মিলী আহমেদ, আনোয়ার হোসেন প্রমুখ। চলচ্চিত্রটি ৫ম জাতীয় চলচ্চিত্র পুরস্কারে একটি বিভাগে পুরস্কার অর্জন করে। ভাইয়ের আদুরে বোন রূপা ভালোবেসে বিয়ে করে ডাক্তার আশিককে। কিন্তু বিয়ের রাতেই এক দুর্ঘটনায় মারা যায় আশিক। এই সংবাদ সহজভাবে নিতে পারে না রূপা। সে মানসিকভাবে দুর্বল হয়ে পরে। ভাই আবুল হাসান তাকে মিথ্যে আশ্বাস দেয় যে আশিক ফিরে আসবে। একদিন আশিক আসে কিন্তু সে রূপার স্বামী আশিক না বরং তার মত দেখতে ডাক্তার মাসুদ। রূপা তাকে তার স্বামী ভেবে নেয়। মাসুদ সব জানার পর রূপাকে প্রফেসর কাদেরের চিকিৎসা নেওয়ার জন্য শহরে নিয়ে যেতে বলে। আবুল হাসান রূপাকে নিয়ে শহরে যায়। তারা হোটেলে থাকা শুরু করে যেখানে মাসুদ প্রতিদিন তাকে এসে দেখে যায়। অন্যদিকে মাসুদের স্ত্রী পারুল তা জানতে পেরে হোটেলে এসে আবুল হাসান ও রূপাকে শাসায়। পরে সে তার ভুল বুঝতে পেরে তাদের নিজের বাড়িতে নিয়ে যায়। সেখানে নতুন ঘটনার উদয় হয়। কবরী সারোয়ার - রূপা বুলবুল আহমেদ - আশিক / মাসুদ শর্মিলী আহমেদ - পারুল, মাসুদের স্ত্রী আনোয়ার হোসেন - আবুল হাসান, রুপার ভাই শওকত আকবর - প্রফেসর কাদের নারায়ণ চক্রবর্তী - খালু সাইফুদ্দিন - মাসুদের মামা ব্ল্যাক আনোয়ার - গেদু মঞ্জুর হোসেন - শামসু চাচা মায়া হাজারিকা - মাসুদের মামী মিনতি হোসেন - ফরিদা সেতারা বেগম - রহিমা শামসুল হুদা - আলী চাচা মজিবুর রহমান আক্রাম কাজল বিউটি বেবি রিতা - সোমা আরাধনা ছায়াছবিটির সঙ্গীত পরিচালনা করেছেন আলম খান। গীত রচনা করেছেন মুকুল চৌধুরী। গানে কণ্ঠ দিয়েছেন সাবিনা ইয়াসমিন, খুরশিদ আলম, ইন্দ্রমোহন রাজবংশী ও শাম্মী আখতার। ৫ম জাতীয় চলচ্চিত্র পুরস্কার বিজয়ী: শ্রেষ্ঠ শিল্পনির্দেশক - আব্দুস সবুর। মঈন আব্দুল্লাহ্ (১৫ জুলাই ২০১০)। "অভিনেতা বুলবুল আহমেদ আর নেই"। দৈনিক সমকাল। ঢাকা, বাংলাদেশ। সংগ্রহের তারিখ ১২ আগস্ট ২০১৬। [স্থায়ীভাবে অকার্যকর সংযোগ] রাশেদ শাওন (অক্টোবর ২৪, ২০১২)। "চার দশকে আমাদের সেরা চলচ্চিত্রগুলো"। বিডিনিউজ টোয়েন্টিফোর ডটকম। ২৮ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ১২ আগস্ট ২০১৬।  রওশন আরা বিউটি (১৮ জুন ২০১৫)। "জনপ্রিয় কণ্ঠশিল্পী শাম্মী আখতার"। দৈনিক আজাদী। ঢাকা, বাংলাদেশ। সংগ্রহের তারিখ ১২ আগস্ট ২০১৬। [স্থায়ীভাবে অকার্যকর সংযোগ] ইন্টারনেট মুভি ডেটাবেজে আরাধনা (ইংরেজি)
জম্বু দ্বীপ

জম্বু দ্বীপ পশ্চিমবঙ্গের দক্ষিণ বঙ্গোপসাগরের একটি দ্বীপ। এই দ্বীপটি পশ্চিমবঙ্গের দক্ষিণ চব্বিশ পরগনার অন্তর্গত। দ্বীপটি বকখালি বা ফ্রেজারগঞ্জ থেকে ৮ কিলোমিটার দক্ষিণ-পশ্চিমে অবস্থিত। দ্বীপটি জনমানব শূন্য। সমুদ্রের মাছ আহরণের মৌসুমে অর্থাৎ অকো্টবর- ফেব্রুয়ারি পর্যন্ত জেলেরা মাছ আহরণের জন্য এই দ্বীপে আসে। দ্বীপটি এখন পর্যটন এর প্রধান আকর্ষণ। অতীতে দ্বীপটিতে নোয়াখালী ও চট্টগ্রাম থেকে জেলেরা মাছ ধরতে আসত ।[তথ্যসূত্র প্রয়োজন] তিন দশক আগে একটি মামলার রায়ে সুপ্রিম কোর্টের তরফে জম্বুদীপে মানুষের পা ফেলা বন্ধ করতে বলা হয়েছিল। বাম আমলে তা কার্যকরও হয়। তার জেরে শুঁটকি মাছের কারবারও বন্ধ হয়ে গিয়েছিল অনেকটাই। ব্যবসায়ীরা নামখানা এবং সাগরে এসে ব্যবসা সরিয়ে নেন। তারপর থেকে ফ্রেজারগঞ্জ থানার অধীনে জম্বুদ্বীপ এক রকম পরিত্যক্ত গভীর অরণ্য দ্বীপ হিসেবেই পরিচিত। ফ্রেজারগঞ্জ জেটিঘাট থেকে প্রায় ৪৫ মিনিটে জম্বুদ্বীপ ঘুরে আসা যায়। তবে সেখানে নামার অনুমতি পান না পর্যটকেরা। ২০১৫ সালে রাজ্য সরকার নতুন করে চিন্তা-ভাবনা শুরু করে জম্বুদ্বীপকে নিয়ে। বকখালি, জম্বুদ্বীপ এবং সাগর মিলিয়ে একটি টুরিস্ট সার্কিট তৈরির কথাও চিন্তা করতে বলেছিলেন মুখ্যমন্ত্রী মমতা বন্দ্যোপাধ্যায়। ঠিক হয়, জম্বুদ্বীপে একটি জেটি,একটি শৌচাগার এবং একটি ফুডকোর্ট তৈরি করা হবে। সঙ্গে পর্যটকদের মনোরঞ্জনের জন্য কিছু হরিণও ছাড়া হবে। পরিকল্পনা এগোয় অনেকটাই। রাজ্য স্তরে বেশ কয়েকটি বৈঠক হয়। পরে নগরোন্নয়ন দফতরের কাছে প্রকল্প বাস্তবায়িত করতে ২ কোটি ৭৩ লক্ষ টাকাও পায় জিবিডিএ। কিন্তু তা কাজে লাগছে না। কারণ, ২০১৬ সালে রাজ্য সরকারের তরফে প্রকল্পে ছাড় দেওয়ার জন্য কেন্দ্রীয় পরিবেশ মন্ত্রকের অনুমোদন চাওয়া হয়। সূত্রের খবর, সমুদ্রের অনেকটাই গভীরে ওই দ্বীপ বলে সেখানে উপকূল নিয়ন্ত্রণ আইন মেনেই এই প্রকল্পে ছাড় দিতে নারাজ কেন্দ্রীয় মন্ত্রক। তাই বাধ্য হয়েই এখন টাকা ফেরত নিয়ে অন্য কোনও প্রকল্পের কাজে লাগানোর তোড়জোড় শুরু করেছে জিবিডিএ। (আনন্দবাজার পত্রিকা, ২২ জানুয়ারি, ২০১৮) দ্বীপটি সমুদ্র সমতল থেকে মাত্র ১ মিটার উচু। জোয়ারের সময় দ্বীপের কিছু অংশ জলে ডুবে যায়।[তথ্যসূত্র প্রয়োজন] এই দ্বীপটি গঙ্গার ব-দ্বীপের অংশ। চুকসার দ্বীপ ঘোড়ামারা দ্বীপ লোহচরা দ্বীপ "Fisherman's eviction will finish jambudiwp forests"। সংগ্রহের তারিখ ১২ আগস্ট ২০১৬।
ব্রাহ্মণবাড়িয়া শহীদ স্মৃতিসৌধ

ব্রাহ্মণবাড়িয়া শহীদ স্মৃতিসৌধ বাংলাদেশের স্বাধীনতা যুদ্ধের শহিদদের স্মরণে নির্মিত স্মৃতিসৌধ। ১৯৮৫ সালে নির্মিত সৌধটি ব্রাহ্মণবাড়িয়া পৌরসভার ফারুকি পার্কে অবস্থিত। এটির স্থপতি মহিউদ্দিন আহাম্মেদ খান এবং নির্মাণ ব্যয় ৪ (চার) লক্ষ টাকা। মুক্তিযুদ্ধের চূড়ান্ত পর্যায়ে ১৯৭১ সালের ডিসেম্বরে ব্রাহ্মণবাড়িয়ায় পাকিস্তানি বাহিনীর একটি ট্যাঙ্ক বিধ্বস্ত হয়। মুক্তিবাহিনীর প্রচন্ড আক্রমণে পাকিস্তানি বাহিনী ট্যাঙ্কটি ফেলে রেখেই পশ্চাদপসরণ করতে বাধ্য হয়। পরে ব্রাহ্মণবাড়িয়ার মুক্তিযোদ্ধারা ট্যাঙ্কটি শহরের ফারুকি পার্কে মুক্তিযুদ্ধের প্রতীক হিসেবে স্থাপন করেন। কিন্তু ১৯৮২ সালে সামরিক শাসন জারির পর ১৯৮৩ সালে এই ট্যাঙ্ক কুমিল্লা সেনানিবাসের সামরিক যাদুঘরে সরিয়ে নেওয়ার উদ্যোগ গ্রহণ করলে এ নিয়ে স্থানীয় মুক্তিযোদ্ধা নেতৃবৃন্দ প্রতিরোধ সৃষ্টি করেন। পরবর্তীতে তৎকালীন জেলা প্রশাসকের উদ্যোগে মুক্তিযোদ্ধা নেতৃবৃন্দের উপস্থিতিতে সেনা কর্মকর্তাদের সাথে একটি সমঝোতা সভা অনুষ্ঠিত হয়। সেই সভায় মুক্তিযুদ্ধের স্মারক হিসেবে সামরিক স্থাপনায় ট্যাঙ্কটি সংরক্ষণের স্বার্থে কুমিল্লা সেনানিবাস কর্তৃপক্ষের নিকট হস্তান্তর এবং সে ট্যাঙ্কটির স্থলে মুক্তিযুদ্ধের স্মৃতি স্বরূপ একটি মনোরম স্মৃতিসৌধ নির্মাণের সর্বসম্মত সিদ্ধান্ত গৃহীত হয়। এর প্রেক্ষিতে ১৩ এপ্রিল ১৯৮৩ সালে কুমিল্লা অঞ্চলের তত্কালীণ সামরিক আইন প্রশাসক ব্রাহ্মণবাড়িয়া ফারুকি পার্কে সেই ট্যাঙ্কটির স্থানে একটি আকর্ষণীয় স্মৃতিসৌধ নির্মাণের প্রতিশ্রুতি দিয়ে ট্যাঙ্কটি স্থানান্তর করে কুমিল্লা সেনানিবাসে নিয়ে যান। এরই ধারাবাহিকতায় ১৯৮৪ সালের ১৯ মে ফারুকি পার্কে “ব্রাহ্মণবাড়িয়া শহীদ স্মৃতিসৌধ” এর ভিত্তিপ্রস্তর স্থাপিত হয় এবং ১৯৮৫ সালে এর নির্মাণ কাজ শেষ হয়। সূত্র: ব্রাহ্মণবাড়িয়া শহীদ স্মৃতিসৌধ-এর ইতিহাস ফলক। "শহীদ স্মৃতিসৌধ"। ব্রাহ্মণবাড়িয়া জেলা তথ্য বাতায়ন। সংগ্রহের তারিখ ২০২৩-০৮-১৫।  প্রবেশদ্বার:  বাংলাদেশের স্বাধীনতা যুদ্ধ
শহীদ স্মৃতিসৌধ

শহীদ স্মৃতিসৌধ, ইসলামী বিশ্ববিদ্যালয় বাংলাদেশের ১৯৫২ সালের ভাষা আন্দোলন থেকে শুরু করে ১৯৭১ সালের মুক্তিযুদ্ধ পর্যন্ত বাংলাদেশের জন্য যারা শহীদ হয়েছেন, তাদের সম্মান ও স্মৃতি স্মরনার্থে নির্মিত একটি স্থাপত্য। ভাস্কর্যটি ইসলামী বিশ্ববিদ্যালয়ের প্রধান ফটকের পাশে ২০০১ সালে নির্মাণ করা হয়। চিত্রশিল্পী হাশেম খান, লেখক মুনতাসীর মামুন ও স্থপতি রবিউল ইসলাম কর্তৃক প্রণীত মডেল ও স্থাপনা কর্মের ভিত্তিকে এটি নির্মিত করা হয়। এই স্মৃতিসৌধটি বাংলাদেশের বিশ্ববিদ্যালয়গুলোর মধ্যে সবচেয়ে উচু শহীদ স্মৃতিস্তম্ভ। স্থাপত্যটি কুষ্টিয়া জেলার ইবি থানায় অবস্থিত ইসলামী বিশ্ববিদ্যালয় ক্যাম্পাসে অবস্থিত। প্রধান ফটক দিয়ে প্রবেশ করেই হাতের বাম দিকে অবস্থিত, শহীদ স্মৃতিসৌধের পাশেই অবস্থিত একটি ঝর্ণা ও তার পাশে অবস্থিত বিশ্ববিদ্যালয়ের কেন্দ্রীয় শহীদ মিনার। স্থাপত্যটির মূল বেদী ৩ ফুট ৯ ইঞ্চি থেকে ৫ ফুট ৯ ইঞ্চি পর্যন্ত রয়েছে। এর উপরে ৭১ ফুট উঁচু লাল রঙের ইটের খিলানের মত করে চত্বর রয়েছে। মূল বেদির উপরে বিশ্ববিদ্যালয়ের বিভিন্ন সাংস্কৃতিক আয়োজন হয়ে থাকে। মূল বেদির মাঝখানে ২১ ফুট উচ্চতার জাতীয় পতাকার দণ্ড রয়েছে। স্থাপত্যের দুই পাশে ১০ ফুট উচ্চতার, ৩৮ ফুট ৬ ইঞ্চি প্রশস্ত নিয়ে দেয়ালচিত্র রয়েছে। ১৯৯৯ সালের ৫ ডিসেম্বর তৎকালীন প্রধানমন্ত্রী শেখ হাসিনা শহীদ স্মৃতিসৌধের ভিত্তিপ্রস্তর স্থাপন করেন। পরবর্তিতে ২০০১ সালের ২৩ ফেব্রুয়ারি তৎকালীন শিক্ষামন্ত্রী এ এস এইচ কে সাদেক এর শুভ উদ্বোধন করা হয়। ভাস্কর্যটি নির্মাণে সেই সময়ে ৭০ লক্ষ টাকা লেগেছিলো। ভাস্কর্যটি ১৯৫২ সালের ভাষা আন্দোলন থেকে শুরু করে ১৯৭১ সাল পর্যন্ত বাংলাদেশে মূলধারার যত আন্দোলন হয়েছে, সেইসব স্মৃতিচারণ ও সেই সকল বিপ্লবীদের স্মরণ করতে নির্মিত হয়েছে। স্থাপত্যটির দেয়াল চিত্রে মুক্তিকামি মানুষদের বিদ্রোহী বাক্যলাপ গুণী ব্যাক্তিদের কণ্ঠে বর্ণিত হয়েছে। আর দেয়ালদুটিতে মাছ, পাখি, একতারা, শাপলাসহ বিভিন্ন ফুল ও পাতার নকশা দেয়ালচিত্রে অঙ্কিত রয়েছে যা এদেশের সংস্কৃতিকে তুলে ধরেছে। দেয়ালচিত্রে রবীন্দ্রনাথ ঠাকুর, কাজী নজরুল ইসলাম, লালন শাহ, মীর মশাররফ হোসেন, পাগলা কানাই ও শেখ মুজিবুর রহমানের বাণী খোদিত রয়েছে। শহীদ স্মৃতিসৌধ, সততা ফোয়ারা ও কেন্দ্রীয় শহীদ মিনার এবং মৃত্যুঞ্জয়ী মুজিব একত্রে, ইসলামী বিশ্ববিদ্যালয়, কুষ্টিয়া ডায়না চত্ত্বর ড্রোন ক্যামেরায় ইবি স্মৃতিসৌধ দেয়াল লিখন ১ দেয়াল লিখন ২ দেয়াল লিখন ৩ দেয়াল লিখন ৪ দেয়াল লিখন ৫ দেয়াল লিখন ৬ ইসলামী বিশ্ববিদ্যালয়, বাংলাদেশ মুক্তিযুদ্ধের ভাস্কর্য শহীদ মিনার (জাহাঙ্গীরনগর বিশ্ববিদ্যালয়) "কুষ্টিয়া জেলা- ইসলামী বিশ্ববিদ্যালয়, কুষ্টিয়া"। সরকারী ওয়েবসাইট। ১৪ ডিসেম্বর ২০২১ তারিখে মূল থেকে আর্কাইভ করা। সংগ্রহের তারিখ ২১ মার্চ ২০২১।  "স্থাপত্য শিল্পের অনন্য নিদর্শন ইবি'র শহীদ স্মৃতিসৌধ"। www.bd24live.com। সংগ্রহের তারিখ ২০২১-০৩-২১।  "ইবির ভাস্কর্যে ৭১'র স্মৃতি"। bn.voicetv.tv। ২০২২-০৭-০৪ তারিখে মূল থেকে আর্কাইভ করা। সংগ্রহের তারিখ ২০২১-০৩-২১।  "চেতনার প্রতীক ইবির স্মৃতিসৌধ"। রাইজিংবিডি.কম। সংগ্রহের তারিখ ২০২১-০৩-২১।  "ইবি'তে ভাস্কর্যে মুক্তিযুদ্ধ"। barta24.com। সংগ্রহের তারিখ ২০২১-০৩-২১।  "ইবি'র শহীদ মিনার ও স্মৃতিসৌধ সড়কের নির্মাণ কাজ উদ্বোধন"। campuslive24.com। সংগ্রহের তারিখ ২০২১-০৩-২১। [স্থায়ীভাবে অকার্যকর সংযোগ] "ইবিতে শহীদ বুদ্ধিজীবী দিবস পালিত"। banglanews24.com। সংগ্রহের তারিখ ২০২১-০৩-২১।  "ইবিতে ঝিমিয়ে পড়েছে ছাত্র রাজনীতি"। সমকাল। ২০২২-০৭-০৩ তারিখে মূল থেকে আর্কাইভ করা। সংগ্রহের তারিখ ২০২১-০৩-২১।  "ইবির ভাস্কর্যে মুক্তিযুদ্ধ"। jagonews24.com। সংগ্রহের তারিখ ২০২১-০৩-২১।
অবতার সিং (জুডোকা)

অভতার সিং (জন্ম: ৩ এপ্রিল ১৯৯২) একজন ভারতীয় জুডোকা, যিনি ব্রাজিলের রি দি জেনেরিও শহরে অনুষ্ঠিত ২০১৬ গ্রীষ্মকালীন অলিম্পিকে প্রতিদ্বন্দ্বিতা করার জন্য যোগ্যতা অর্জন করেছেন। অভতার সিং ১৯৯২ সালের ৩ এপ্রিল ভারতের পাঞ্জাব রাজ্যের গুরুদাসপুরে জন্মগ্রহণ করেন। তিনি তার পরিবারের সাথে কোথে ঘুরালা গ্রামে তার পিতার ফার্মে প্রাথমিক জীবন অতিবাহিত করেন। সিং বর্তমানে পাঞ্জাব পুলিশ বিভাগে সহকারী সাব ইন্সপেক্টর হিসাবে কর্মরত আছেন। অবতার সিং স্কটল্যান্ডের গ্লাসগোতে অনুষ্ঠিত ২০১৪ কমনওয়েলথ গেমসে ভারতের প্রতিনিধিত্ব করেন। তিনি পুরুষদের মিডলওয়েট বিভাগে প্রতিদ্বন্দ্বিতা করে ১৬ জনের পর্বে স্কটল্যান্ডের রৌপ্য পদক বিজয়ী ম্যাথিউ পার্সির নিকট পরাজিত হন। ভারতীয় ফেডারেশনের সাথে সমস্যার ও আর্থিক সংকটের কারণে সিং ২০১৫ থেকে ২০১৬ সালে মাত্র ছয়টি ইভেন্টে অংশগ্রহণ করেছে। ২০১৬ তুরস্কে গ্রান্ড প্রিক্স ইভেন্টে অংশগ্রহণে, তুরস্ক সফরের বিমান টিকেটের টাকা জন্য তার পিতা মাতা তাদের লাইফ সেভিংয়ের টাকা দেন। ২০১৬ দক্ষিণ এশীয় গেমসে তিনি ৯০ কেজি বিভাগে প্রতিদ্বন্দ্বিতা করেন। সেখানে তিনি নেপালের সঞ্জয় রানা ও বাংলাদেশের জাহাঙ্গীর আলমকে পরাজিত করে ফাইনালে উঠেন এবং ফাইনালে ৪৯ সেকেন্ড সময় নিয়ে আফগানিস্তানের মোহাম্মদ কাকরকে পরাজিত করে স্বর্ণ পদক জিতেন। ২০১৬ সালের এপ্রিলে উজবেকিস্তানের তাসখন্দে অনুষ্ঠিত এশিয়ান জুডো চ্যাম্পিয়নশিপে সিং ইরানি জুডোকা সায়েদ মোরারিকে পরাজিত করে সেমিফাইনালে উঠেন কিন্তু সেমিফাইনালে চীনা জুডোকা জিংজাও জেনের নিকট পরাজিত হন এবং স্কোরে পঞ্চম স্থান অর্জন করেন। ২০১৬ বিশ্ব র্যাঙ্কিংয়ে অবতার সিং ২০০ থেকে ৭৯ এ উঠে আসে, যা তার জন্য যথেষ্ট ছিল ২০১৬ রিও অলিম্পিকে পুরুষদের ৯০ কেজি বিভাগে এশিয়া মহাদেশের কোঠা পাওয়ার জন্য। রিও অলিম্পিক ২০১৬ ছিল অবতার সিংয়ের প্রথম অলিম্পিক গেমসে প্রতিদ্বন্দ্বিতা, যাতে তিনি শরণার্থী অলিম্পিক জুডোকা পোপল মাইসেঙ্গার নিকট ৯০ কেজি বিভাগের প্রথম রাউন্ডেই পরাজিত হন। "Avtar Singh Biography"। Official website of the Glasgow 2014 Commonwealth Games। ৩১ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৬ মে ২০১৬।  Judge, Shahid (১৯ মে ২০১৬)। "Where others doubted Avtar Singh backs himself, wins Rio Olympics 2016 judo quota"। The Indian Express। সংগ্রহের তারিখ ২৬ মে ২০১৬।  Kamal, Kamaljit Singh (১৯ মে ২০১৬)। "Gurdaspur judoka Avtar makes it to Rio Olympics 2016"। Hindustan Times। সংগ্রহের তারিখ ২৬ মে ২০১৬।  "South Asian Games: Indian judokas target 10 gold medals"। DNA India। ১৩ ফেব্রুয়ারি ২০১৬। সংগ্রহের তারিখ ২৬ মে ২০১৬।  "SAG Pakistan, India share judo golds at South Asian Games on final day"। Press Information Bureau Government of India Ministry of Youth Affairs and Sports। ১৬ ফেব্রুয়ারি ২০১৬। সংগ্রহের তারিখ ২৬ মে ২০১৬।  "Two Indian Judokas in race for Rio qualification"। Times of India। ২৯ এপ্রিল ২০১৬। সংগ্রহের তারিখ ২৬ মে ২০১৬।  "Asian Championships Tashkent"। judoinside.com। সংগ্রহের তারিখ ২৬ মে ২০১৬।  Kar, Tanjur। "Rio Olympics 2016: Avtar Singh books Olympic berth in Judo"। sportskeeda। সংগ্রহের তারিখ ২৬ মে ২০১৬।
আঞ্চলিক পরিবহন কর্তৃপক্ষ

আঞ্চলিক পরিবহন কর্তৃপক্ষ অথবা আঞ্চলিক পরিবহন দপ্তর ইংরেজি: Regional Transport Authority (RTO/RTA) ভারত সরকার কর্তৃক পরিচালিত একটি সরকারি কর্তৃপক্ষ। এই সংস্থাটি ড্রাইভার সংক্রান্ত তথ্য রক্ষণাবেক্ষণ করা এবং ভারতের বিভিন্ন রাজ্যের যানবাহন নিবন্ধন সম্বন্ধীয় তথ্য সংরক্ষণের কজে নিযুক্ত। এছাড়াও সংগঠনটি ড্রাইভিং লাইসেন্স প্রদান করা, গাড়ি শুল্ক সংগ্রহ করা (যা সড়ক শুল্ক নামেও পরিচিত) এবং ব্যক্তিগতকৃত নিবন্ধীকরণের বিক্রি ইত্যাদিও কর্তৃপক্ষেের দায়িত্ব। সেই সাথে, যানবাহনের বীমা পরিদর্শন এবং যানবাহন উৎপাদিত দূষণ প্রতিরোধও আঞ্চলিক পরিবহন কর্তৃপক্ষের কাজ। আঞ্চলিক পরিবহন কর্তৃপক্ষ, শুল্ক আদায় করেনি এমন যানবাহন শনাক্ত করে, এবং ভারতের বিভিন্ন রাজ্যে প্রবেশকরী গাড়ির মালিকদেরও চিহ্নিত করে অথবা যারা নির্ধারিত গতির চাইতে জোরে গাড়ি চালাই গতি ক্যামেরা দ্বারা তাঁদেরকেও চিহ্নিত করা হয়। বর্তমানে, গাড়ি সংক্রান্ত অপরাধ কমাতে এবং ব্যক্তি নিরাপত্তা উন্নত করতে "উচ্চ সুরক্ষা মূলক নিবন্ধন ফলক"(HSRP)-এর প্রচলন করা হয়েছে। গাড়ি সম্বন্ধিত চোরাই কারবার থেকে নিবৃত্তি পেতেও এই ব্যবস্থাটির সাহায্য নেওয়া যায়। যদি যানবাহন নিবন্ধন সনদ চুরি হয়ে যায়, হারিয়ে যায়, লেখা খারাপ হয় অথবা সেটি যদি ছিঁড়ে যায় তাহলে গাড়ির মালিক তাঁর সনদের অণুলিপি পেতে সংশ্লিষ্ট আ,প, দপ্তরে আবেদন করতে পারেন। প্রথম দুটি কারণের ক্ষেত্রে পরিবহন আধিকারী কর্তৃক একটি অভিযোগ সংশ্লিষ্ট এলাকার থানাতে দায়ের করা হয়। প্রচলিত রীতি অনুযায়ী কাজ শেষ হওয়ার পর, মালিককে ২৬নং ফর্ম এবং পুলিশ সার্টিফিকেট সহ প্রয়োজনীয় কাগজপত্র নিবন্ধন কর্তৃপক্ষের কাছে জমা দিতে হয়; এর পর মালিককে নিবন্ধন সনদের অণুলিপি প্রদান করা হয়। কূটনৈতিক এবং অধিনায়কীয় যানবাহন সমূহ, আঞ্চলিক পরিবহন কর্তৃপক্ষ কর্তৃক নিবন্ধিত করা থাকে। ভারতে আ,প,ক (RTO) প্রতিদিন দুর্নীতিগ্রস্ত হচ্ছে বলে কুখ্যাতি ছড়িয়ে পড়েছে এবং ঘুষ নেওয়া "প্রতিদিনের প্রপঞ্চ" হয়ে দাঁড়িয়েছে। ২০১৪ সালে, কেন্দ্রীয় পরিবহন মন্ত্রী নিতিন গডকরি, সংস্থাটির দুর্নীতি দমন করতে এর বিভিন্ন ফাংশন অনলাইন করার প্রস্তাব উপস্থাপন করেন। "Registering Vehicle"। Government of India। সংগ্রহের তারিখ ২০০৯-০৩-১৭।  "Obtaining Driving Licence"। Government of India। সংগ্রহের তারিখ ২০০৯-০৩-১৭।  "The whys of vanity number plates"। সংগ্রহের তারিখ ২০ জুলাই ২০১৬।  Rao, Kris (২০০৮)। Living and Working in India: The complete practical guide to expatriate life in the sub continent। UK: Hachette UK। আইএসবিএন 1848032803।  "Delhi's first high speed camera catches 600 cars breaching the limit during trial run"। সংগ্রহের তারিখ ২০ জুলাই ২০১৬।  "If caught without high security registration plates, be ready for penalty"। সংগ্রহের তারিখ ২০ জুলাই ২০১৬।  How to get duplicate RC book for Two / Four wheeler, digitdirect.in, ২০১৬-০৬-১৬, সংগ্রহের তারিখ ২০১৬-০৬-১৬ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Sen Somit (২২ আগস্ট ২০১১)। "At RTOs, corruption is an everyday problem"। Mumbai: The Times of India। সংগ্রহের তারিখ ৩ সেপ্টেম্বর ২০১৫।  Baishali Adak (১ সেপ্টেম্বর ২০১৪)। "Will scrapping of RTOs curb corruption?"। Deccan Herald। সংগ্রহের তারিখ ৩ সেপ্টেম্বর ২০১৫।
সিঙ্গাশোলপুর ইউনিয়ন

সিঙ্গাশোলপুর ইউনিয়ন বাংলাদেশের নড়াইল সদর উপজেলার একটি ইউনিয়ন। সিঙ্গাশোলপুর ইউনিয়নটি জেলা সদর থেকে 14 ☆কি.মি. দক্ষিণ-পূর্বে অবস্থিত। সিঙ্গাশোলপুর ইউনিয়নের উত্তরে কলোড়া ও ভদ্রবিলা ইউনিয়ন, পূর্বে ভদ্রবিলা ও কালিয়া উপজেলার চাচুড়ি ইউনিয়ন, পশ্চিমে বিছালী ইউনিয়ন। এই ইউনিয়নের আয়তন ১৫.৩০ বর্গ কি.মি.। সিঙ্গাশোলপুর ইউনিয়নটি ১০টি গ্রামের সমান্বয় গঠিত; এগুলো হলোঃ নলদীর চর,খলিসাখালী, গোবরা, শুভারঘোপ, বড়গাতী, বড়কুলা, সিংগা, শোলপুর, চুনখোলা, তারাপুর। এই ইউনিয়নে শিক্ষার হারঃ ৬৪%। এখানে রয়েছেঃ কলেজঃ ১টি, উচ্চ মাধ্যমিক বিদ্যালয়ঃ ২টি, প্রাথমিক বিদ্যালয়ঃ ৮টি ও মাদ্রাসাঃ ১টি। সিঙ্গাশোলপুর ইউনিয়ন ওয়েব্যাক মেশিনে আর্কাইভকৃত ৩১ ডিসেম্বর ২০১৬ তারিখে - জাতীয় তথ্য বাতায়ন।
প্যারাসেল দ্বীপপুঞ্জ

প্যারাসেল দ্বীপপুঞ্জ হল দক্ষিণ চীন সাগরের মাঝে একটি ক্ষুদ্র দ্বীপপুঞ্জ। এই দ্বীপপুঞ্জটি নিয়ে চীন, তাইওয়ান ও ভিয়েতনামের মাঝে বির্তক রয়েছে। এই বির্তক আরও বেড়েছে যখন চীন তার সেনাবাহিনী পাঠিয়ে দ্বীপপুঞ্জটি দখল নেয়। এই দ্বীপপুঞ্জটি ১৩০ এর মত কোরাল দ্বীপ দ্বারা গঠিত। দ্বীপপুঞ্জটির মোট ক্ষেত্র ফল ১৫,০০০ বর্গ কিলোমিটার (সমুদ্র ক্ষেত্র সহ) এবং স্থলভাগ ৭.৭ বর্গ কিলোমিটার। এই দ্বীপপুঞ্জের বড় দ্বীপ গুলি হল উডয় দ্বীপ, রকি দ্বীপ, ট্রিটোন দ্বীপ প্রভৃতি। অবস্থান: দক্ষিণ চীন সাগর স্থলভাগ: ৭.৭ বর্গ কিমি উপকূলরেখা: ৫১৮ কিলোমিটার জলবায়ু: ক্রান্তীয় জলবায়ু প্যারাসেল দ্বীপপুঞ্জটিকে চীন, ভিয়েতনাম ও তাইওয়ান নিজেদের এলাকা বলে দাবি করেছে। বর্তমানে দ্বীপপুঞ্জটি চীন এর অধীনে রয়েছে। এক সময় এই দ্বীপপুঞ্জটি ভিয়েতনামের অধীনে ছিল। কিন্তু চীন তা বল পূর্বক দখল করে নেয়। এরপর দ্বীপপুঞ্জের বিভিন্ন দ্বীপে সামরিক পরিকাঠামো গড়তে থাকে যা অন্য দুই প্রতিপক্ষ মেনে নিতে পারেনি। পরবর্তীতে চীন এই দ্বীপপুঞ্জকে ও তার চার পাশের সমুদ্র এলাকা এবং দক্ষিণ চীন সাগরের সিংহ ভাগ এলাকা নিজেদের বলে দাবি করতে থাকে। বর্তমানে এই দ্বীপপুঞ্জটি নিয়ে চীন ও ভিয়েতনাম এর বিবাদ চরম আকার নিয়েছে। "Missiles and Singnals in theParacel Islands"। দ্যা ডিপলোমাট। সংগ্রহের তারিখ ১৩-০৮-২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য)[স্থায়ীভাবে অকার্যকর সংযোগ] "স্পার্টলি ও প্যারাসেল দ্বীপপুঞ্জ নিয়ে এবার সম্মুখ সমরে চীন ও ভিয়েতনাম"। জাগরন ত্রিপুরা। সংগ্রহের তারিখ ১৩-০৮-২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য)
তরঙ্গশীর্ষ গুণনীয়ক

তরঙ্গশীর্ষ গুণনীয়ক (ইংরেজিতে "ক্রেস্ট ফ্যাক্টর") হলো দিকপরিবর্তী তড়িৎপ্রবাহ বা শব্দতরঙ্গের সর্বোচ্চ মান ও কার্যকরী মানের অনুপাত। তরঙ্গশীর্ষ গুণনীয়ক ১ বোঝায় কোনো সর্বোচ্চ মান নেই, যেমন একমুখী প্রবাহ। C = | x | p e a k x r m s . {\displaystyle C={|x|_{\mathrm {peak} } \over x_{\mathrm {rms} }}.} শব্দবিজ্ঞানে ক্রেস্ট ফ্যাক্টর ডেসিবেলে প্রকাশ করা হয়। উচ্চ তরঙ্গশীর্ষ গুণনীয়কবিশিষ্ট মডুলেশন কৌশলের চেয়ে কম তরঙ্গশীর্ষ গুণনীয়কবিশিষ্ট মডুলেশন কৌশল প্রতি সেকেন্ডে অধিক বিট প্রেরণ করে। অর্থোগনাল ফ্রিকোয়েন্সি-ডিভিশন মাল্টিপ্লেক্সিং-এর বড় সমস্যা হলো উচ্চ তরঙ্গশীর্ষ গুণনীয়ক। এর তরঙ্গশীর্ষ গুণনীয়ক কমানোর জন্য অনেক কৌশল প্রস্তাব করা হয়েছে। "RMS and Average Values for Typical Waveforms"। ২২ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ২০১৬-০৮-১৩।  R. Wolf; F. Ellinger; R.Eickhoff; Massimiliano Laddomada; Oliver Hoffmann (১৪ জুলাই ২০১১)। Periklis Chatzimisios, সম্পাদক। Mobile Lightweight Wireless Systems: Second International ICST Conference, Mobilight 2010, May 10-12, 2010, Barcelona, Spain, Revised Selected Papers। Springer। পৃষ্ঠা 164। আইএসবিএন 978-3-642-16643-3। সংগ্রহের তারিখ ১৩ ডিসেম্বর ২০১২।  "সংরক্ষণাগারভুক্ত অনুলিপি"। ২২ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৩ আগস্ট ২০১৬।  "সংরক্ষণাগারভুক্ত অনুলিপি"। ২১ আগস্ট ২০০৯ তারিখে মূল থেকে আর্কাইভ করা। সংগ্রহের তারিখ ১৩ আগস্ট ২০১৬।  Op Amp Noise Theory and Applications ওয়েব্যাক মেশিনে আর্কাইভকৃত ৩০ নভেম্বর ২০১৪ তারিখে - 10.2.1 rms versus P-P Noise Chapter 1 First-Order Low-Pass Filtered Noise - "The standard deviation of a Gaussian noise voltage is the root-mean-square or rms value of the voltage." Noise: Frequently Asked Questions - "Noise theoretically has an unbounded distribution so that it should have an infinite crest factor" Telecommunications Measurements, Analysis, and Instrumentation, Kamilo Feher, section 7.2.3 Finite Crest Factor Noise
নির্বাক চলচ্চিত্র

নির্বাক চলচ্চিত্র বলতে এমন চলচ্চিত্রকে বোঝায় যেখানে সংলাপ থাকে না। চলচ্চিত্রের ঘটনা তার নিয়ম অনুযায়ী চলতে থাকে এবং সেখানে সংলাপ লিখিত আকারে দর্শকদের কাছে উপস্থাপন করা হয়। ইন্টারনেট আর্কাইভ-এ নির্বাক চলচ্চিত্র আর্কাইভ (ইংরেজি)
কালিয়াবড় লোকসভা কেন্দ্র

কলিয়াবর লোকসভা কেন্দ্র উত্তর-পূর্ব ভারতের আসাম রাজ্যের ১৪টি লোকসভা আসনের মধ্যে অন্যতম। কলিয়াবর লোকসভা কেন্দ্র নিম্নলিখিত বিধানসভা খণ্ডসমূহ নিয়ে গঠিত: গোলাঘাট, দেরগাওঁ (তফসিলি জাতি), বোকাখাত, ধিঙ, বটদ্ৰবা, রূপহীহাট, সামাগুরি, কলিয়াবর, সরুপাথার, খুমটাই। নগাঁও জেলা লোকসভা কেন্দ্রের তালিকা। "List of Parliamentary & Assembly Constituencies" (পিডিএফ)। Assam। Election Commission of India। ২০০৬-০৫-০৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২০০৮-১০-০৬।  "GENERAL ELECTION TO LOK SABHA TRENDS & RESULT 2014"। ELECTION COMMISSION OF INDIA। ১৬ মে ২০১৪। ১৯ মে ২০১৪ তারিখে মূল থেকে আর্কাইভ করা। সংগ্রহের তারিখ ৭ জুন ২০১৪।